વિકાસને ભણવું નહોતું ગમતું, સ્કૂલમાં જવું નહોતું ગમતું. સ્કૂલમાં તે શરારતી ગણાતો. સ્કૂલ-ટાઇમની વાતોને મસ્તીખોર અંદાજમાં જણાવતાં તે કહે છે, ‘સ્કૂલમાં હું બહુ નાલાયક હતો. થર્ડમાં ફેલ, ર્ફોથમાં ફેલ, િફ્ફ્થમાં ફેલ! મારાથી બે વરસ નાની બહેન સાથે હું ફિફ્થમાં હતો. ફિફ્થમાં ફેલ થયો એટલે સ્કૂલવાળાએ મને કાઢી મૂક્યો. હું અમ્રિતસરની સેન્ટ ફ્રાન્સિસ સ્કૂલમાં હતો. એ પછી બીજી સ્કૂલમાં ઍડ્મિશન લીધું, પણ ટ્વેલ્થ સુધી ફેલ થવાનો સિલસિલો ચાલુ જ રહ્યો. વારેવારે ફેલ થવાના કારણે જ ટ્વેલ્થના ક્લાસમાં હું સૌથી મોટો હતો. મને કાંઈ આવડતું નહોતું, રસ પણ નહોતો. મને લાગતું કે ભણીને કાંઈ ફાયદો નથી.’